શીર્ષક: અમદાવાદના છારાનગરમાં થયેલા પોલીસ દમનની પૂરી કહાણી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
અનેક પોલીસ કર્મચારીઓ ગુરુવારે રાતે છારાનગરમાં કથિત રીતે દરોડો પાડ્યો હતો, 50થી વધુ મોટરકાર્સને નુકસાન કર્યું હતું અને અનેક ઘરોની બારીના કાચ તોડી નાખ્યાં હતાં. 

છારાનગરના રહેવાસીઓએ તેમના પોતાના જ વિસ્તારમાં આખી રાત છૂપાયેલું રહેવું પડ્યું હતું. પોલીસની કાર્યવાહીમાં વીસેક લોકોને ગંભીર ઈજા થઈ હતી. 

છારા કોમના લોકોના આ રહેણાંક વિસ્તારને ગુનાખોરીનું કેન્દ્ર ગણાવીને વારંવાર વગોવવામાં આવતો રહ્યો છે. 

"બૂટલેગર્સ સામેની કાર્યવાહી"

અમદાવાદના પોલીસ કમિશનર એ. કે. સિંહે બીબીસી ગુજરાતીને કહ્યું હતું, "પોલીસની કાર્યવાહી છારા કોમ વિરુદ્ધની નહીં પણ રૂટિન પેટ્રોલિંગ દરમિયાન પોલીસ અધિકારીઓ પર હુમલો કરી ચૂકેલા બૂટલેગર્સ સામેની હતી."

"પોલીસ પાર્ટી પર હુમલો કરવામાં આવ્યો એ પછી તોફાનીઓને પકડવા માટે વધારે પોલીસ કર્મચારીઓને બોલાવવામાં આવ્યા હતા."

"કેટલાક લોકોએ પોલીસ પર પથ્થરમારો શરૂ કર્યો ત્યારે બળનો ઉપયોગ કરવાની પોલીસને ફરજ પડી હતી."

તમે આ વાંચ્યું કે નહીં?

"છારાનગરનું નામ બૂટલેગિંગ એટલે કે દારુનો ગેરકાયદે ધંધો કરતા લોકો સાથે જોડાયેલું રહ્યું છે."

"ગેરકાયદે પ્રવૃત્તિઓ કરતા મહિલાઓ સહિતના લોકોની સુધારણા માટે અમદાવાદ પોલીસ છારાનગરના કર્મશીલો તથા સામાજિક સંગઠનો સાથે મળીને કામ કરી રહી છે."

"ગેરકાયદે પ્રવૃત્તિમાં બહુ ઓછા લોકો સંડોવાયેલા છે પણ તેમને કારણે આખી કોમ બદનામ થઈ રહી છે એ વાતથી અમે વાકેફ છીએ."

"અમે છારાનગરમાંથી કોઈની ખોટી રીતે ધરપકડ કરી હશે તો અદાલત તેમને છોડી મૂકશે."

પેટ્રોલિંગ દરમિયાન શું થયું હતું?

આસિસ્ટન્ટ પોલીસ સુપ્રિટેન્ડન્ટ રાજેશ ઘડિયાએ બીબીસી ગુજરાતી સાથે વાત કરતાં કહ્યું હતું, "છારાનગર બૂટલેગિંગની પ્રવૃત્તિ માટે કુખ્યાત છે. અમે ત્યાં નિયમિત દરોડા પાડતા રહીએ છીએ."

ગુરુવાર રાતની ઘટના બાબતે વાત કરતાં રાજેશ ઘડિયાએ જણાવ્યું હતું કે પોલીસ સબ-ઇન્સ્પેક્ટર ડી. કે. મોરે પેટ્રોલિંગ કરી રહ્યા હતા ત્યારે તેમણે એક સ્કૂટર પર જઈ રહેલા જિગર ઇન્દ્રેકર તથા સન્ની ગરાંગેને અટકાવ્યા હતા. 

અટકાવવામાં આવ્યા ત્યારે બન્ને લોકોએ પોલીસ પર હુમલો કર્યાનો દાવો ઘડિયાએ કર્યો હતો. 

તેમણે ઉમેર્યું હતું કે હુમલા પછી લોકોનું ટોળું પોલીસ પર સશસ્ત્ર હુમલો કરવા માટે ઘટનાસ્થળે એકઠું થયું હતું. તેથી વધારાની પોલીસ ટુકડી બોલાવવામાં આવી હતી. 

અલબત, લોકોના ઘરો તથા વાહનો પર થયેલા હુમલાની કોઈ વિગત પોલીસને મળી નથી. વધારે તપાસ કરવાથી વિગત બહાર આવશે,...